PATVIRTINTA

Šalčininkų r.Jašiūnų pagrindinės mokyklos

direktorės 2021 m. rugpjūčio 27 d.

įsakymu Nr.V1-72A

**ŠALČININKŲ R. JAŠIŪNŲ PAGRINDINĖS MOKYKLOS**

**MOKINIŲ PASIEKIMŲ IR PAŽANGOS VERTINIMO TVARKOS APRAŠAS**

## I SKYRIUS

## BENDROSIOS NUOSTATOS

1. Vertinant mokinių pažangą ir pasiekimus ugdymo procese vadovaujamasi pradinio ir pagrindinio ugdymo bendrosiomis programomis, patvirtintomis Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK-2433, Pradinio, pagrindinio ir vidurinio ugdymo programų aprašu, patvirtintu Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1309. ,,Nuosekliojo mokymosi pagal bendrojo ugdymo programas tvarkos aprašo" pakeitimais, patvirtintais Lietuvos Respublikos švietimo ir mokslo ministro įsakymais: 2017m. vasario 13 d. įsakymo Nr. V-78 ir 2017 m. liepos 4 d. Nr. V-554. Pradinių klasių mokinių pasiekimų ir pažangos vertinimo rekomendacijomis (prieiga per internetą *http:/*[*lwww.*](http://www.upc.smm.lt/ugdymas/pradinislvertinimas%29)*u*[*pc.smm.lt/ugdymas/pradinislvertinimas).*](http://www.upc.smm.lt/ugdymas/pradinislvertinimas%29)

*Metodinė priemonė* ,, *Mokinio individualios pažangos vertinimas* ". *LR Švietimo ir mokslo ministerija, Švietimo aprūpinimo centras, 2018, Vilnius.*

2. Mokinių pasiekimų vertinimas tai trijų tarpusavyje susijusių komponentų visuma: pirmasis jų- kasdienis nuolatinis darbas klasėje ir mokykloje vertinant individualią mokinių pažangą (formuojamasis vertinimas), antrasis- ilgesnio laikotarpio mokymosi pasiekimų įvertinimas siejant su Bendrosiose ugdymo programose numatytais pasiekimų reikalavimais ir vertinimo kriterijais (apibendrinamasis vertinimas) ir trečiasis - sukauptų pasiekimų įrodymų pripažinimas siekiant pereiti iš vienos ugdymo pakopos įkitą. Apraše aptariami vertinimo tikslai ir uždaviniai, vertinimo principai ir nuostatos, vertinimo planavimas, vertinimas mokant ir baigus programą, įvertinimų fiksavimas, vertinimo informacijos analizė, tėvų (globėjų, rūpintojų) informavimas.

3. Apraše vartojamos šios sąvokos:

Mokinių pasiekimų ir pažangos vertinimas - kriterijais gristas ugdymosi ir mokymosi stebėjimas ir grįžtamasis ryšys, informacijos apie mokymosi procesus ir rezultatus rinkimas ir kaupimas, interpretavimas ir naudojimas mokymo ir mokymosi kokybei užtikrinti.

Įvertinimas - vertinimo proceso rezultatas, konkretus sprendimas apie mokinio pasiekimus ir padarytą pažangą.

Įsivertinimas (refleksija) - paties mokinio daromi sprendimai apie daromą pažangą bei pasiekimus.

Vertinimo informacija - įvairiais būdais iš įvairių šaltinių surinkta informacija apie mokinio mokymosi patirtį, jo pasiekimus ir daromą pažangą (žinias ir supratimą, gebėjimus, nuostatas).

Vertinimo kriterijai - mokinių pasiekimus pagal Bendrąsias programas atitinkantys, individualiose mokytojų vertinimo metodikose numatyti užduočių atlikimo kriterijai.

Pamoka - mokytojo organizuojama nustatytos trukmės kryptinga mokinių veikla, kuri padeda siekti Bendrosiose programose numatytų tikslų ir laukiamų rezultatų (kompetencijų).

Kontrolinis darbas - ne mažiau kaip 30 minučių trukmės savarankiškas, projektinis, kūrybinis, laboratorinis ar kitoks raštu (ar elektroniniu būdu) atliekamas ir įvertinamas darbas, skirtas mokinio pasiekimams ir pažangai patikrinti baigus dalyko programos dalį.

Apklausa raštu - greita 15-20 minučių apklausa ne daugiau kaip iš dviejų pamokų medžiagos. Užduotys konkrečios, trumpos, aiškios;

Apklausa žodžiu - tai monologinis ar dialoginis kalbėjimas, skirtas patikrinti žinias ir gebėjimą, taisyklingai, argumentuotai reikšti mintis gimtąja ar užsienio kalba.

Savarankiškas darbas gali trukti 10-20 minučių, Jo tikslas sužinoti, kaip mokinys suprato temos dalį, kaip geba pritaikyti įgytas žinias individualiai atlikdamas praktines užduotis.

Nuotolinis mokymas - mokymo proceso organizavimo būdas, kai mokiniai, būdami skirtingose vietose ir naudodamiesi informacinėmis komunikacijos priemonėmis ir technologijomis, bendrauja su mokytoju mokymo tikslams pasiekti. Galima tiek pavienio, tiek grupinio mokymo forma.

Įgyvendinant pavienio mokymo formą, mokiniai savarankiškai mokydamiesi jungiasi su mokytoju ir dalyvauja grupinėse ar individualiose mokytojo konsultacijose.

Įgyvendinant grupinio mokymo formą, mokiniai susijungia į klasę ar grupę ir nuosekliai

mokosi, mokomi mokytojų pagal ugdymo programas.

Skaitmeniniai mokymo įrankiai - programinės įrangos priemonės, galinčios automatizuoti mokymui reikalingų funkcijų atlikimą (pavyzdžiui, el. pašto ar vaizdo konferencijų programinė įranga, skirta bendrauti, įrankiai užduotims, testams kurti ir pan.). Skaitmeniniai mokymo įrankiai gali būti universalūs, sukurti ne tik mokymo tikslams.

Skaitmeninės mokymo priemonės - tikslingai sukomplektuotas skaitmeninio mokymosi turinys, pateikiamas kartu su skaitmeniniu mokymosi įrankiu (ar VMA), skirtu jam peržiūrėti ir mokymo proceso organizavimui užtikrinti.

Skaitmeninis mokymosi objektas - mokymui(si) naudotinas skaitmeninis išteklius, kurio pagrindine savybė - daugkartinis naudojimas, t. y. galimybė pakartotinai taikyti kituose mokymo(si) kontekstuose.

Virtualioji mokymosi aplinka (VMA) tai informacinė sistema, turinti ir (arba) susiejanti skaitmeninius mokymo įrankius, leidžiančius pateikti skaitmeninį turinį, organizuoti mokymąsi, bendrauti ir bendradarbiauti su besimokančiaisiais, atlikti kitas mokymui reikalingas funkcijas. VMA pasižymi bendra autentifikacija, duomenų mainais tarp susietų įrankių, integralumu. VMA funkcijas gali atlikti ir universalių įrankių rinkiniai, tam tikros verslo veiklos platformos (pavyzdžiui *M 365).*

Skaitmeninis mokymosi turinys - informacinės rinkmenos (tekstinės, grafinės, vaizdo ir kt.) su sukurta mokymo medžiaga; jos gali būti pateiktos naudojantis skaitmeniniais mokymosi įrankiais. Dažniausiai tokiam turiniui reikalingas įrankis jam peržiūrėti ar vykdyti.

4. Vertinimo tipai (klasifikuojami pagal vertinimo paskirti):

4.1. diagnostinis vertinimas - vertinimas, kuriuo naudojamasi siekiant išsiaiškinti mokinio pasiekimus ir padarytą, pažangą,, baigus temą ar kurso, programos dalį, kad būtų galima numatyti tolesnio mokymosi galimybes, suteikti pagalbą, įveikiant sunkumus;

4.2.formuojamasis vertinimas - nuolatinis vertinimas ugdymo proceso metu, kuriuo siekiama operatyviai suteikti detalią informaciją apie tolesnio mokinio mokymosi bei tobulėjimo galimybes, numatant mokymosi perspektyvą, pastiprinant daromą pažangą. Formuojamasis vertinimas skatina mokinius mokytis analizuoti esamus pasiekimus ar mokymosi spragas, sudaro galimybes mokiniams ir mokytojams geranoriškai bendradarbiauti;

4.3. kaupiamasis vertinimas - tai informacijos apie mokinio mokymosi pažangą ir pasiekimus kaupimas, skirtas įvertinti procesą ir rezultatą;

4.4. apibendrinamasis vertinimas - vertinimas, naudojamas baigus programą, kursą, modulį. Jo rezultatai formaliai patvirtina mokinio pasiekimus ugdymo programos pabaigoje;

4.5.norminis vertinimas- vertinimas, kuris sudaro galimybes palyginti mokinių pasiekimus;

4.6. kriterinis vertinimas - vertinimas, kurio pagrindas - tam tikri kriterijai, su kuriais lyginami mokinio pasiekimai;

4.7. individualios pažangos (idiografinis) vertinimas - vertinimo principas, pagal kurį lyginant dabartinius mokinio pasiekimus su ankstesniaisiais stebima ir vertinama daroma pažanga.

5. Vertinimo būdai (klasifikuojama pagal vertinimo bei įvertinimo pobūdį):

5.1. formalusis vertinimas - ·vertinimas, kai skiriamos tam tikro formate užduotys, numatomas joms atlikti reikalingas laikas, užduotys įvertinamos formaliais kriterijais, įvertinimas fiksuojamas;

5.2. neformalusis vertinimas -vertinimas, kuris vyksta nuolat stebint, susidarant nuomonę, kalbantis, diskutuojant. Vertinimas nefiksuojamas ar fiksuojamas mokytojo pasirinkta forma (ženklais, simboliais, individualiomis pastabomis ir kt.).

6. Vertinant mokinių pažangą ir pasiekimus, visi mokytojai savo dalyko pamokose atsižvelgia į bendrus kalbos reikalavimų rašto darbams bei skaitymo, rašymo, kalbėjimo, skaičiavimo ir skaitmeninių gebėjimų ugdymo reikalavimus.

## II SKYRIUS

## VERTINIMO TIKSLAI

 Mokinių mokymosi pažangos ir pasiekimų vertinimo tikslai:

7.1. nustatyti mokinių pasiekimų lygį bei pažangą , išsiaiškinti kiekvieno mokinio stiprybes, ugdymosi poreikius ir kartu su mokiniu bei jo tėvais (globėjais, rūpintojais) priimti sprendimus dėl tolesnio mokymosi žingsnių, mokiniui būtinos pagalbos;

7.2.padėti mokytojui įžvelgti mokinio mokymosi galimybes, nustatyti problemas ir spragas, diferencijuoti ir individualizuoti darbą, parinkti ugdymo turinį ir metodus;

7.3.palaikyti mokymąsi ir teikti savalaikį atsaką (grįžtamąjį ryšį) mokiniams ir mokytojams, gerinant mokymo(si) proceso kokybę;

7.4. apibendrinti, susumuoti atskiro mokymosi laikotarpio (baigiant trimestrą, mokslo metus) ar mokymosi pagal pradinio, pagrindinio ugdymo pirmosios dalies programą rezultatus;

7.5.vertinti ugdymo kokybę, identifikuoti problemas ir inicijuoti reikalingus sprendimus.

**III SKYRIUS**

**VERTINIMO NUOSTATOS IR PRINCIPAI**

8. Vertinimo nuostatos:

8.1.vertinimas grindžiamas amžiaus tarpsnių psichologiniais ypatumais, individualiais mokinio poreikiais ir galimybėmis;

8.2.vertinimas turi atlikti dvi funkcijas - ugdomąją(teikiant veiksmingą, grįžtamąjį ryšį, sudaromos galimybes mokiniui sėkmingai mokytis, tobulėti, bręsti kaip asmenybei) ir atsiskaitymo (mokinių pasiekimų vertinimas ir informacijos teikimas mokiniui ir jo tėvams);

8.3. vertinama tai, kas buvo numatyta pasiekti ugdymo procese: mokinių žinios, jų taikymas, supratimas, dalyko gebėjimai, įgūdžiai, pastangos, asmeninė pažanga, bendrieji gebėjimai.

8.4.vertinimas - sudedamoji mokymo ir mokymosi proceso dalis, susidedanti iš:

1. mokymosi vertinimo (vyksta sutarto mokymosi etapo(temos, skyriaus ar pan.) pabaigoje. Sužinoma, ką mokiniai išmoko lyginant su numatytais ugdymo planais,

2. vertinimo mokymuisi (vyksta mokymosi proceso metu ir nenutrūkstamai teikia informaciją apie tai, ką mokiniai jau išmoko. Vadovaudamasis šia informacija mokytojas koreguoja suplanuotą mokymosi eigą, kad padėtų mokiniams geriau išmokti)

3. vertinimo kaip mokymosi (mokiniai stebi savo pažangą siekdami mokymosi tikslų (savęs vertinimas), reflektuodami vertina savo mokymosi procesą, patirtį ir numato, kaip galėtų padėti sau geriau išmokti).

# 9.Vertinimo principai:

9.1.tikslingumas (vertinimo metodai atitinka mokymosi turinį);

 9.2. atvirumas ir skaidrumas (su mokiniais tariamasi dėl įvertinimo formų, laiko, aiškūs vertinimo kriterijai);

9.3.objektyvumas (siekiama kuo didesnio vertinimo patikimumo);

9.4.informatyvumas (vertinimo informacija aiški, išsami, savalaikė, nurodoma, ką mokinys jau išmoko, kur spragos, kaip jas taisyti);

 9.5.aiškumas (vertinimas grindžiamas aiškiais, mokiniams suprantamais kriterijais).

**IV SKYRIUS**

**VERTINIMO PLANAVIMAS**

10.Vertinimas planuojamas kartu su ugdymo procesu:

10.1. mokytojas, planuodamas vertinimą, atsižvelgia i mokinių mokymosi patirtį ir gebėjimus, vadovaujasi Bendrosiomis programomis, metodinėse grupėse aptartais vertinimo kriterijų aprašais;

10.2.diagnostinis vertinimas planuojamas metams;

10.3. vertinimas detalizuojamas pradedant nagrinėti skyrių, temą;

10.4. formuojamąjį vertinimą- mokytojas planuoja rengdamasis kiekvienai pamokai;

 10.5. dalykų mokytojai, planuodami integruotas pamokas, integruotus projektus, suderina ir numato bendrus vertinimo būdus, užduotis, kriterijus;

10.6 rengiant ilgalaikių mokslinių tiriamųjų ar kūrybinių darbų užduotis planuojami kaupiamojo vertinimo būdai ir terminai.

11. Atsižvelgiant į mokinių mokymosi pasiekimus, vertinimo užduotys, atsiskaitymo laikas gali būti koreguojami.

**V SKYRIUS**

**PRADINIŲ KLASIŲ MOKINIŲ PASIEKIMŲ IR PAŽANGOS VERTINIMAS**

12. Pradinio ugdymo mokykloje pirmoje klasėje mokantis mokytojas susipažįsta su priešmokyklinio ugdymo pedagogo parengtomis rekomendacijomis apie vaiko pasiekimus ir individualią pažangą ir užtikrina ugdymosi tęstinumą.

13. Pradinio ugdymo procese prioritetas teikiamas mokymąsi palaikančiam vertinimui. Vertinami mokinio individualūs pasiekimai ir pažanga, nelyginama su kitų mokinių pasiekimais

14. Vertinant 1-4 klasių mokinių pasiekimus ir pažangą taikomas formuojamasis, diagnostinis, apibendrinamasis vertinimas.

15. Pradinio ugdymo programoje mokinių pažangai ir pasiekimams fiksuoti ir vertinimo informacijai pateikti naudojami komentarai, vertinimo aplankai, kuriuos, mokytojo padedami, mokosi sudaryti patys mokiniai, kartu mokydamiesi įsivertinti ir savo pasiekimus. Mokinių pasiekimai pažymiais nevertinami. Taikomas ideografinis (individualios pažangos) vertinimas. Mokinio pasiekimų ir pažangos vertinimo principas, pagal kurį lyginant dabartinius pasiekimus su ankstesniais stebima ir vertinama asmens daroma pažanga.

16. Kiekvienoje pamokoje naudojamas formuojamasis vertinimas. Tai gali būti pastabos žodžiu ir raštu. Baigus tam tikrą mokymosi etapą, tai yra išėjus temą, skyrių naudojamas diagnostinis vertinimas.

17. Diagnostinis vertinimas pagal iš anksto aptartus su mokiniais vertinimo kriterijus atliekamas tam tikro ugdymo(si) etapo (temos) pradžioje ir pabaigoje, siekiant diagnozuoti esamą padėtį: nustatyti mokinio pasiekimus ir padarytą pažangą, numatyti tolesnio mokymosi galimybes.

18. Atsižvelgiant į tai, kas norima įvertinti (vertinimo tikslą), gali būti taikomi įvairūs diagnostinio vertinimo metodai: praktinės, kūrybinės užduotys, kontroliniai, projektiniai darbai, testai. Per dieną neturėtų būti atliekamas daugiau nei vienas diagnostinis darbas.

19. I, II, III trimestrų ir mokslo metų pabaigoje pasiekti rezultatai vertinami lyginant su Bendrųjų programų nužymėtais kriterijais. Tai kriterinis arba apibendrinamasis vertinimas. El. dienyne mokytojai įrašo vertinimo komentarus, trumpinius atitinkančius pasiekimų lygį:

*a* - aukštesnysis lygis, *pg* - pagrindinis lygis, *pt* - patenkinamas lygis, *atl.* - atleista

20. Jei mokinys programos neįsisavino ir mokiniui nepasiekus patenkinamo pasiekimų lygio, įrašoma ,,nepatenkinamas", np - nepadarė pažangos.

# 20.1. jei pasibaigus ugdymo procesui buvo skirtas papildomas darbas, papildomo darbo

# įvertinimas laikomas metiniu.

21. Dorinio ugdymo pasiekimai įrašomi nurodant - padarytą pažangą - pp arba nepadaryta pažanga - np.

22. Pradinių klasių mokinių pažanga ir pasiekimai fiksuojami el.-dienyne aprašomuoju būdu, vadovaujantis mokyklos elektroninio dienyno tvarkymo nuostatais.

23. Mokiniui, baigiant pradinio ugdymo programą, mokytojas parengia mokinio Pradinio ugdymo programos baigimo pasiekimų ir pažangos vertinimo aprašą, kuris padeda užtikrinti kiekvieno mokinio sėkmingą perėjimą prie mokymosi pagal pagrindinio ugdymo programą.

24. Baigus pradinio ugdymo programą mokiniui/mokinei išduodamas Pradinio ugdymo programos baigimo pažymėjimas. Kopija paliekama mokykloje.

## VI SKYRIUS

**PAGRINDINIO UGDYMO (PIRMOSIOS DALIES) KLASIŲ MOKINIŲ PASIEKIMŲ IR PAŽANGOS VERTINIMAS**

25. Mokinių žinios, gebėjimai, įgūdžiai, pastangos, pažanga vertinama pagal BP reikalavimus, pagrindinio ugdymo pasiekimų patikrinimo vertinimo instrukcijas, metodinėse grupėse aptartus ir suderintus dalyko vertinimo metodus, formas ir kriterijus. Mokymosi rezultatams apibendrinti taikomas apibendrinamasis vertinimas (pažymys arba įskaita).

26. Mokytojai, pradedami naują skyrių (termą ), su mokiniais aptaria tikslus, uždavinius, darbo metodus, vertinimo kriterijus, formas.

26.1. Mokslo metų pradžioje (pirmą--antrą- rugsėjo mėnesio savaitę) visų dalykų mokytojai (išskyrus menų, dorinio ugdymo ir kūno kultūros) organizuoja diagnostinį testą- 5-10 klasių mokiniams. Diagnostinis testas rašomas per dalykų pamokas, mokytojo pasirinkta forma. Testas vertinamas mokytojo pasirinktais būdais. Rezultatus mokytojas kartu su mokiniais aptaria ir numato tolimesnius ugdymo(si) uždavinius

 27.Mokinio mokymosi pasiekimai ugdymo laikotarpio pabaigoje apibendrinami ir vertinimo rezultatas fiksuojamas įrašu ir (arba) balu, taikant 10 balų vertinimo sistemą:

27.1.patenkinamas įvertinimas įrašai „atleista" (,,atl"), ,,įskaityta"(,,įsk"),4-10 balų įvertinimas;

27.2.nepatenkinamas įvertinimas - įrašai: ,,neįskaityta" (,,neįsk"), 1-3 balų įvertinimas.

27.3.vertinant mokinių pasiekimus orientuojamasi įpasiekimų lygius, apibrėžtus

Pagrindinio ugdymo bendrosiose programose.

**Aukštesnysis lygis:**

10 - puikiai. Išsamiai, racionaliai ar originaliai atsako *i* visus klausimus. Dalyką moka giliai. Puikiai įsisaviną gramatiką ir vartoja platų žodyną. Lengvai atlieka nestandartines užduotis.

9 - labai gerai. Gerai moka studijuojamą dalyką, gerai įsisavinęs pateiktą medžiagą, Teisingai atlieka sunkias tipines užduotis.

**Pagrindinis lygis:**

8 - gerai. Parengtą programinę medžiagą supranta ir moka. Į klausimus atsako tiksliai, supranta svarbiausių klausimų skirtingo traktavimo esmę. Gerai atlieka sunkesnes ir vidutinio sunkumo užduotis.

7 - vidutiniškai. Atsakymai aiškus ir be klaidų. Supranta išdėstytos medžiagos esmę. Lengvai atlieka tipines užduotis. Pasakodamas vartoja nesudėtingus sakinius ir pagrindinio žodyno leksiką.

 6 - patenkinamai. Įklausimus atsako be esminių klaidų, išmoktos medžiagos esmę

supranta, tačiau nesuvokia gilesnių ryšių ir svarbių klausimų skirtingo traktavimo esmės. Lengvai naudojasi lentelėmis, žinynais ar žodynais. Atlieka lengvas tipines užduotis.

**Patenkinamas lygis:**

5 - silpnai. Nemoka atsakyti į sudėtingesnius klausimus, tačiau į kitus atsakymai be esminių klaidų. Lengvai naudojasi žinynais ar žodynais, lengvas tipines užduotis atlieka tik mokytojo padedamas.

4 - labai silpnai. Nemoka didelės dalies išdėstytos medžiagos. Sunkiai suvokia dalyko esmę, atsakymai su klaidomis. Dalies lengvų užduočių neatlieka net su mokytojo pagalba.

**Kurso neįsisavino:**

3 - nepatenkinamai. Moka tik atsitiktines kurso dalis. Daro klaidų atlikdamas elementarias užduotis, neatsako įdaugumą svarbiausių klausimų.

 2 - blogai. Moka tik menką kurso dalį, daro daug šiurkščių klaidų, neatlieka net lengviausių užduočių.

 1- visiškai nesupranta net svarbiausių programos klausimų, neturi elementariausių įgūdžių.

27.4. Mokinio, turinčio kai kurių ugdymo plano dalykų nepatenkinamus metinius (papildomo darbo, jei buvo skirtas) įvertinimus, neatliktą socialinę pilietinę veiklą, kėlimo įaukštesnę klasę, palikimo kartoti ugdymo programos ar papildomo darbo skyrimo klausimus svarsto mokinį ugdę mokytojai, kiti ugdymo procese dalyvavę asmenys;

27.5.Mokiniui, trimestrų įvertinimas fiksuojamas iš visų atitinkamo laikotarpio pažymių, skaičiuojant jų aritmetinį vidurkį ir taikant apvalinimo taisyklę. Trimestrų ir metiniai įvertinimai turi būti išvedami ne vėliau kaip paskutinį pusmečio ar mokslo metų dieną.

27.6. Vienerių mokslo metų pasiekimų rezultatas (dalyko metinis įvertinimas), mokantis pagal dalyko programą, fiksuojamas iš I, II ir III trimestrų pažymių, skaičiuojant jų aritmetinį vidurkį ir taikant apvalinimo taisykles (pvz., jei I trimestro pažymys - 7, II - 6, III - 7, tai dalyko metinis įvertinimas - 7).

27.7. Jei mokinys per visą ugdymo laikotarpį (pvz., trimestrą) neatliko visų vertinimo užduočių (pvz., kontrolinių darbų ir kt.) be pateisinamos priežasties, nepademonstravo pasiekimų, numatytų pagrindinio ugdymo bendrosiose programose, mokinio dalyko trimestro pasiekimai prilyginami žemiausiam 10 balų sistemos įvertinimui ,,labai blogai"; jei mokinys neatliko visų vertinimo užduočių dėl svarbių mokyklos vadovo pateisintų priežasčių (pvz., ligos) - fiksuojamas įrašas „atleista".

27.8. Mokiniui praleidus 60 procentų ir daugiau pamokų per pusmetį ir neatsiskaičius, dalykas vertinamas nepatenkinamai – „neįskaityta“, „neatestuota“. Jei vienas pusmečio/trimestro įvertinimas yra pažymys, o kitas „neįskaityta“, „neatestuota“, metinis įvertinimas vedamas tik atsiskaičius už tą pusmetį, kurio įvertinime nurodyta „neįskaityta“, „neatestuota“.

27.9. Dalyko metinis įvertinimas fiksuojamas ,,įsk" arba ,,neįsk", jei bent dviejų trimestrų mokinio pasiekimai fiksuoti atitinkamai įrasais ,,įsk" arba ,,neįsk". Fiksuojant trimestro dalyko įvertinimų įrašais ,,įsk" arba ,,neįsk", atsižvelgiama įtai, kokių įrašų per ugdymo laikotarpį yra daugiau.

27.10. Mokiniui, atleistam pagal gydytojo rekomendaciją (trimestrą arba visus mokslo metus) nuo fizinio ugdymo ar kito dalyko pamokų, trimestro ar metinių pažymių stulpelyje rašoma ,,atl.".

27.11.Jei pasibaigus ugdymo procesui buvo skirtas papildomas darbas, papildomo darbo įvertinimas laikomas metiniu.

27.12. Metodinėse grupėse mokytojai analizuoja diagnostinį, NPPT, trimestrų ir metinio mokymosi pasiekimų rezultatus. Priima sprendimus dėl mokymo metodų ir strategijų, mokymosi užduočių šaltinių tinkamumo, išteklių. panaudojimo veiksmingumo, ugdymo tikslų realumo.

 28. Dalykai, vertinami 10 balų vertinimo sistema:

 28.1. kalbos: lietuvių kalba 5-10 kl., užsienio kalbos (anglų, rusų kalbos);

 28.2.socialiniai mokslai: istorija, geografija;

 28.3.tikslieji mokslai: matematika, informacines technologijos, ekonomikos ir verslumo pagrindai;

 28.4.gamtos mokslai: gamta ir žmogus 5-6 kl., biologija, fizika, chemija;

 28.5.menai: dailė, muzika;

 28.6.technologijos;

 28.7.fizinis ugdymas.

29. Mokinių pasiekimai, įgyti mokantis dalykų modulių, vertinami pažymiais. Gyvenimo įgūdžiai, žmogaus sauga ir pilietiškumo pagrindai vertinami „įsk“ arba „neįsk“.

 30. Dorinio ugdymo, žmogaus saugos mokymosi pasiekimai vertinami įrašu ,,įskaityta" arba ,,neįskaityta".

31.Specialiosios medicinines fizinio pajėgumo grupės mokinių pasiekimai fizinio ugdymo pratybose vertinami įrašu ,,įskaityta" arba ,,neįskaityta".

 32.Mokinių mokymosi pažangos ir pasiekimų vertinimo fiksavimas.

32.1. Mokinių mokymosi pažangos ir pasiekimų vertinimas fiksuojamas Mano elektroniniame dienyne, vadovaujantis mokyklos ,,Pagrindinio ir vidurinio ugdymo elektroninio dienyno tvarkymo nuostatais". Už dienyno pildymą ir pažymių įrašymą į elektroninį Dienyną atsakingi dalykų mokytojai.

32.2. Mokinių pasiekimų vertinimo dažnumas priklauso nuo dalyko savaitinių pamokų skaičiaus. Minimalus dalyko pažymių / įskaitų skaičius per trimestrą lygus savaitinių pamokų skaičiui +1,tačiau negali būti mažesnis nei 3 įvertinimai per trimestrą.

 32.3. Mokinių vertinimas e-dienyne fiksuojamas sistemingai.

32.4. Po diagnostiniu būdu vertinamų darbų pažymiai įe-dienyną surašomi ne vėliau kaip per 5 darbo dienas.

32.5. Pirmas dvi savaites naujai įmokyklą atvykusių mokinių žinios nevertinamos nepatenkinamais pažymiais. Taikomas neformalusis vertinimas.

 33. Diagnostinis vertinimas taikomas išėjus užbaigtą programos dalį. Diagnostinio vertinimo objektai:

 33.1. Kontrolinis darbas:

 33.1.1. testai - tai kontrolinio darbo rūšis;

33.1.2. kontrolinis darbas - ne mažesnes kaip 30 minučių trukmės (rašinys, interpretacija, laboratorinis darbas ir kt.) raštu (elektroniniu būdu) atliekamas ir įvertinamas darbas, skirtas mokinio pasiekimams ir pažangai patikrinti baigus dalyko programos dalį. Kontrolinio darbo rezultatų įvertinimas (10 balų vertinimo sistemoje) įrašomas įel. dienyną.

 33.1.3.ivertinant atliktus testus, kontrolinius darbus, vadovautis schema:

|  |  |  |
| --- | --- | --- |
| Pažymys | įskaita | Darbai raštu |
| 10 (dešimt) | įskaityta | 95-100 % darbo atlikta teisingai |
| 9 (devyni) | 85-94 % darbo atlikta teisingai |
| 8 (aštuoni) | 75-84 % darbo atlikta teisingai |
| 7 (septyni) | 65- 74 % darbo atlikta teisingai |
| 6 (šeši) | 55-64 % darbo atlikta teisingai |
| 5 (penki) | 41-54 % darbo atlikta teisingai |
| 4 (keturi) | 25--40 % darbo atlikta teisingai |
| 3 (trys) | Neįskaityta | 15-24 % darbo atlikta teisingai |
| 2(du) | Neįskaityta | 3-15 % darbo atlikta teisingai |

33.1.4.mokiniams per dieną, gali būti skiriamas ne daugiau kaip vienas kontrolinis darbas;

33.1.5.5-tos klases mokiniai rugsėjo mėn. kontrolinių darbų nerašo;

33.1.6.kontrolinio darbo data pranešama prieš savaitę, nurodant darbo tematiką;

33.1.7.kontroliniai darbai ištaisomi per savaitę, jų rezultatai surašomi įdienynus. Kontrolinį darbą, galima perrašyti per savaitę (laiką suderinus su mokytoju), jei daugiau kaip 50 % mokinių už jį gavo nepatenkinamą, įvertinimą,;

33.1.8.mokiniai, nerašę kontrolinio darbo, praleidę pamokas, atsiskaito sutartu, patogiu mokytojui ir mokiniui laiku, bet ne vėliau kaip per dvi savaites. Įvertinimas fiksuojamas atsiskaitymo dieną;

33.1.9.kontrolinio darbo užduotys sudaromos, parenkant įvairaus sunkumo užduotis (grupėms užduotys turi būti vienodo sunkumo), nurodant kiekvienos užduoties įvertinimą;

33.1.10. kontrolinių darbų paskutinę dieną prieš mokinių atostogas ir pirmąją dieną po mokinių atostogų ar šventinių dienų nerekomenduojama organizuoti;

33.1.11. mokykloje gali būti organizuojami planuojamieji (diagnostiniai) kontroliniai darbai, testai ar kitos apklausos mokymosi pasiekimams įvertinti;

33.1.12. kontroliniai darbai atliekami kontrolinių darbų sąsiuvinyje arba aplanke, saugomi dėstančio mokytojo kabinete iki mokslo metų pabaigos, o tada atiduodamas mokiniui.

33.2. Apklausa raštu:

33.2.1. darbas raštu, trunką mažiau nei 30 min. Apklausa atliekama ne daugiau kaip iš 1 -2 pamokų medžiagos.

33.3. Savarankiškas darbas:

33.3.1. darbas raštu, kurio trukmė pamokoje neribojama.

33.4. Apklausa žodžiu:

33.4.1. apie apklausą žodžiu būtina pranešti prieš 1 pamoką;

33.4.2. praleidus pamoką be priežasties mokytojas turi teisę kitą pamoką kviesti atsakinėti ir vertinti;

33.4.3. apklausos rezultatų motyvuotas įvertinimas įrašomas įel. dienyną tą pačią pamoką.

33.5. Interpretacija, rašinys, kūrybinis darbas (pasakojimas, laiškas, ...):

33.5.1. rašomieji darbai, rašomi 1-2 pamokas, apie juos pranešama prieš dvi savaites, data tikslinama prieš savaitę;

33.5.2. darbai grąžinami ir įvertinimai paskelbiami per savaitę nuo rašymo dienos;

33.5.3. mokiniui praleidus rašomąjį darbą dėl pateisinamos priežasties, atsiskaityti būtina per 2 savaites, be pateisinamos priežasties - per pirmą pamoką, mokiniui atvykus įmokyklą.

33.6. Laboratoriniai darbai ir praktikos darbai:

33.6.1.tikrinamieji darbai, trunkantys ne mažiau kaip 35 min., jų metu užrašomi teoriškai ir praktiškai atliktų tyrimų arba bandymų rezultatai;

33.6.2.apie laboratorinį (praktinį darbą pranešama ne vėliau kaip priesš1 pamoką;

33.6.3.laboratorinio (praktinio) darbo rezultatai paskelbiami per savaitę;

33.6.4.įvertinimai įrašomi įel. dienyną;

33.6.4.1.mokinys, neatvykęs įlaboratorinį (praktinį) darbą atsiskaityti neprivalo;

33.6.4.2.praktiniai (laboratoriniai) darbai atliekami nepriklausomai nuo to, kiek rašoma kontrolinių, rašomųjų darbų.

33.7.Trumpalaikiai projektiniai darbai:

33.7.1.parengiami iš vienos temos, bet gali būti ir integruoti;

33.7.2.apie projektinį darbą, mokiniai informuojami ne vėliau kaip prieš savaitę;

33.7.3.trumpalaikį projektinį darbą gali atlikti 1 mokinys arba mokytojo sudarytos grupelės.

33.8. Mokiniams, pradedantiems mokytis pagal pagrindinio ugdymo programos pirmąją dalį (5 klasė), skiriamas adaptacinis laikotarpis, kuris trunka vieną mėnesį;

33.8.1. pirmąjį mėnesį mokinių pažanga ir pasiekimai pažymiais nevertinami, dalykų mokytojai el. dienyne rašo komentarus mokiniams ir jų tėvams;

33.8.2.adaptaciniu laikotarpiu 5-tų klasių mokinių mokymosi pasiekimai nepatenkinamais įvertinimais nevertinami.

33.9.Pažymiu gali būti vertinamas ir mokinio dalyvavimas neformaliajame ugdyme: dalyvavimas mokyklos ar savivaldybės renginyje (spektaklyje, koncerte, viktorinoje), projekte, jei mokinys parodo Bendrosiose programose numatytas žinias, gebėjimus, kompetencijas. Mokinys papildomai vertinamas pažymiu ,,10", jei: miesto olimpiadoje ar konkurse pateko tarp dešimt geriausių, tarptautiniuose bei respublikiniuose konkursuose pateko įgeriausiai pasirodžiusių, Lietuvos mokinių šimtuką, parengė ir skaitė pranešimą respublikinėje ar tarptautinėje konferencijoje.

34. Kaupiamasis / skatinamasis vertinimas:

34.1.kaupiamojo / skatinamojo vertinimo kriterijus atskiroms klasių grupėms nustato kiekviena mokytojų metodinė grupė;

34.2.kiekvienas mokytojas, užtikrindamas dermę su toje pačioje klasėje dirbančiais mokytojais, pasirenka jam priimtiniausius kaupiamojo / skatinamojo vertinimo metodus ir formas;

35. Skatinamas mokinių įsivertinimas:

35.1. kiekvienoje pamokoje planuojamas ir taikomas mokinio įsivertinimas, siekiant išsiaiškinti, ar pavyko įgyvendinti mokymosi uždavinius;

35.2.atliekant grupinį darbą, mokiniai įsivertina kiekvieno grupės nario indėlį naudodamiesi ,,pyrago" dalinimo schema;

35.3.siekiant stebėti mokinių daromą, pažangą ir ugdant mokėjimo mokytis kompetenciją, rekomenduojama, kad bendru mokytojo ir mokinių susitarimu mokiniai kauptų savo darbų aplankus.

36. Formuojamasis vertinimas, skirtas vertinti dalyko ir bendrąsias kompetencijas, ugdyti mokėjimo mokytis kompetenciją.

36.1.Formuojamasis vertinimas įforminamas pažymiu (ar įskaita), rašomu kas 1-3 pamokas.

36.2.Taikant formuojamąjį vertinimą, pažymys gali būti rašomas už:

36.2.1.užduotis, atliktas klasėje (supratimas, teisingumas, darbo metodų pasirinkimo tikslingumas);

36.2.2.užduotis, atliktas namuose (supratimas, teisingumas, savarankiškumas);

36.2.3.atliktos užduoties pristatymą;

36.2.4.darbo taisyklių, susitarimų laikymąsi;

36.2.5.pagalbą kitiems mokiniams;

 36.2.6.darbų aplankų kaupimą;

36.2.7.papildomų darbų (pranešimų, projektų ir kt.) rengimą, papildomas užduotis;

36.2.8.pagal kitus mokytojui reikalingus ir su mokiniais aptartus kriterijus.

36.3.Formuojamojo vertinimo kriterijus mokytojas fiksuoja ilgalaikiame plane ir aptaria su mokiniais pamokos ar pamokų ciklo pradžioje. Pamokos pabaigoje informuoja apie pasiektą rezultatą.

36.4.Kiekvienoje pamokoje mokytojas taiko neformalųjį ideografinį vertinimą, kurio formas ir būdus numato ruošdamasis pamokai.

**VII SKYRIUS**

**SPECIALlŲJŲ POREIKIŲ MOKINIŲ VERTINIMAS**

37.Vertinant specialiųjų- ugdymosi poreikių turinčių mokinių pasiekimus ir pažangą, remiamasi Bendrosiose ugdymo programose apibrėžtais mokymosi pasiekimais arba konkrečiam mokiniui pritaikytoje ugdymo programoje numatytais pasiekimais.

38.Vertindamas specialiųjų poreikių mokinių ugdymo rezultatus, mokytojas atsižvelgia į individualius skirtumus (psichologinius, suvokimo, atminties, dėmesio, temperamento ir kt.).

39.Mokinių, mokomų pagal pritaikytas ir individualizuotas programas, žinios, gebėjimai ir įgūdžiai vertinami atsižvelgiant į Pradinio ir pagrindinio ugdymo bendrosiomis programomis nustatytą mokomųjų dalykų patenkinamą pasiekimų lygį, jie individualizuojami.

40.Jei mokinių, mokomų pagal individualizuotas programas, žinios gebėjimai ir įgūdžiai nesiekia Pradinio ir pagrindinio ugdymo pirmosios dalies bendrosiomis programomis nustatyto mokomųjų dalykų patenkinamo pasiekimų lygio, jie vertinami pagal jiems sudarytos programos įsisavinimo lygį. Šių mokinių trimestrų pažymiai turėtų būti patenkinami. Jei mokinys nuolat gauna labai gerus ar nepatenkinamus pažymius, programa peržiūrima: ji arba per lengva, arba per sunki.

**VIII SKYRIUS**

**SUPAŽINDINIMAS SU VERTINIMU IR INFORMACIJOS PATEIKIMAS**

# 41. Supažindinimas su vertinimu:

41.1. rugsėjo mėnesį per pirmąją savo dalyko pamoką kiekvienas mokytojas supažindina mokinius su savo dalyko, pasirenkamojo modulio programa, mokinių mokymosi pasiekimų informacijos kaupimo ir jos fiksavimo sistema, aptaria vertinimo kriterijus, metodus ir formas.

42. Informacija mokiniams teikiama:

42.1. atsakinėjant žodžiu - įvertinimas pateikiamas argumentuotai tos pačios pamokos metu;

42.2. mokytojams, auklėtojams, administracijai - laiku surašant pažymius į el. dienyną.

42.3. dalykų mokytojai apie probleminius atvejus (lankomumą, pažangumą, elgesį)

informuoja klasės auklėtoją nedelsdami. Jei auklėtojo veikla neefektyvi, tėvai informuojami raštu, pranešama socialiniam pedagogui ir administracijai;

42.4. klasių auklėtojai, likus dviem savaitėms iki trimestro pabaigos, aptaria su mokiniais, informuoja tėvus apie mokomųjų dalykų vidurkiu

 42.5. jei mokiniui gresia 2 ar daugiau nepatenkinamų įvertinimų, apie tai informuojama administracija, kviečiami tėvai įmokyklą.

43. Pasibaigus trimestrams, mokslo metams klasių auklėtojai pateikia direktoriaus pavaduotojui ugdymui pažangumo ir lankomumo suvestines.

44. Informavimas apie mokinių pasiekimų pokyčius, individualią pažangą vykdomas pagal klasių koncentruos / mokomuosius dalykus, Mokytojų tarybos posėdžiuose (1-4, 5-10 klasėse kartą per trimestrą, mokslo metų pabaigoje), atsakingi mokytojai, klasių vadovai, administracija.

Informacija apie mokinių pasiekimus ir pažangą tėvams teikiama:

45.1. el. dienyne dalyko mokymo apskaitos lapuose, rašant pagyrimus, pastabas, komentarus;

45.2. neturintys galimybių naudotis internetu tėvai(globėjai, rūpintojai)raštu informuojami apie vaiko mokymąsi kartą per mėnesį;

45.3.aptariant individualią mokinio pažangą ,,Atvirų durų dieną“, susirinkimų, individualių pokalbių metu;

45.4.rašant komentarus mokinių rašto darbuose;

45.5.supazindinat tėvus su atskiro mokymosi laikotarpio (trimestro, metų), NPPT rezultatais.

45.6.mokytojai, klases auklėtojas, kiti su mokinio ugdymu susiję pedagogai individualių konsultacijų metu kartu su mokinių tėvais (globėjais, rūpintojais) aptaria mokinių daromą pažangą, mokymosi pasiekimus ir numato budus gerinti mokinio ugdymo(si) pasiekimus;

45.7.su direktoriaus įsakymu dėl mokinių kėlimo į aukštesnę klasę, ugdymo programos

baigimo, papildomų darbų skyrimo ar palikimo kartoti programą klasės auklėtojas mokinio tėvus (globėjus, rūpintojus) supažindina ne vėliau kaip per 3 dienas.

46. Duomenys apie mokinių pasiekimus, gauti atliekant įvairius mokinių pasiekimų tyrimus, diagnostinius testus, panaudojami informuojant tėvus (globėjus) ir visuomenę apie mokyklos ugdymo kokybę ir rezultatus, rengiant formaliojo ir neformaliojo švietimo programas, kuriant mokymo(si) medžiagą, parenkant mokymo priemones, keliant mokytojų kvalifikaciją.

**IX SKYRIUS**

**NUOTOLINIO MOKYMO IR VERTINIMO TVARKA**

47.Nuotolinio mokymo ir vertinimo tvarka aprašyta mokyklos ugdymo proceso organizavimo nuotoliniu būdu tvarkos apraše IV skyriuje.

**X SKYRIUS**

**BAIGlAMOSIOS NUOSTATOS**

48. Vertinant, mokytojai ir specialistai vadovaujasi mokyklos ,,Mokinių pasiekimų ir pažangos vertinimo tvarkos aprašu".

49. Vertinimo tvarka gali kisti atsižvelgiant įBendruosius ugdymo planus ir kitus Lietuvos Respublikos švietimo ir mokslo ministro patvirtintus dokumentus.

\_\_\_\_\_\_\_\_\_\_\_\_\_\_\_\_